Perenniporia fraxinea

Na lenga: Perenniporia fraxinea 

 Descrission 
La Perenniporia fraxinea a ven motobin gròssa, fin a 30 cm. ëd larghëssa. A chërs séssil, a mes cercc. La surfassa dë dzora a l’é mai regolar, grotolùa, anvejand a ven sombra neirastra, con na crosta motobin resistenta ch’as peul praticament nen tajesse mach con un cotel. Ël contest a l’é lignos (për sessioné ël fonz a-i va na ressia), ëd color crema o òcra ciàir, spess 3 o 4 cm. Ij tuboj a son a vàire strat, dël midem color dël contest, minca strat a l’é spess fin a 1 cm e a l’é separà da j’àutr strat da un sutil strat ëd contest. La surfassa ëd sota a l’é ëd color gris òcra e a ven pi scura con la manipolassion; ij përtus dij tuboj a son motobin fin, 4 o 5 për mm. 

 Ambient 
A chërs al pé ëd latifeuje vive.

 Comestibilità 

As peul nen mangesse.

 Arferiment bibliogràfich për chi a veul fé dj'arserche pì ancreuse 
Perenniporia fraxinea (Bull.) Ryvarden

Category:Lenghe (micologìa)
Categorìa:Perenniporia